钦定古今图书集成/明伦汇编/氏族典/第466卷 > 《廖用贤尚友录》 > 卫元
## 钦定古今图书集成/明伦汇编/氏族典/第466卷 > 《廖用贤尚友录》 > 卫元

按《隋书卫元传》：“元字文昇，河南洛阳人也。祖悦，魏司
农卿。父𢷋，侍中、左武卫大将军。元少有器识，周武帝
在藩，引为记室，迁给事上士，袭爵兴势公。武帝亲总
万机，拜益州总管长史。宣帝时，以忤旨免官。高祖作
相，检校熊州事。及受禅，迁淮州总管，进封同轨郡公。
后为卫尉少卿。仁寿初，出为资州刺史。焬帝即位，征”
为卫尉卿。岁馀，迁工部尚书。大业八年，转刑部尚书。
九年，拜京兆内史。义师入关，自知不能守，忧惧称疾，
不知政事。城陷，归于家。义宁中卒。子孝则，官至通事
舍人、兵部承务郎，早卒。